title: "Hoonf\u00e4\u00e4stang"
text: "At Hoonf\u00e4\u00e4stang wiar uun ualang tidjen en bradlep saner krastelk seegen. Miast wiar det so mend, dat diarefter en weien uun h\u00f6\u00f6w fulge skul. En hoonf\u00e4\u00e4stang wiar en jinsidjag ferspreegen, diar ei so ianfach weder apliaset wurd k\u00fcd. \u00dcs tiaken f\u00f6r det ferspreegen san det lachter hun faan di bradgung an det rochter hun faan't bridj m\u00e4 en smok bian ferb\u00fcnjen wurden.\n\nDaalang as at hoonf\u00e4\u00e4stang en jift, diar bridj an bradgung jinsidjag auerdu. Miast as det en ring. An det as j\u00fcst so mend, dat det bradlepspaar frei wal. Man det hoonf\u00e4\u00e4stang as daalang flooksis hiamelk an saner tj\u00fc\u00fcgen.\n\nHistoore \nUun't ual Ingelsk mend to handfast so f\u00f6l \u00fcs en ferdrach maage. Di ferdrach wiar maaget, wan t.b. tau kuuplidj a hunen iinsluch. So as det wurd uk al uun't ual Noorsk br\u00fckt wurden: handfesta. Uun't Ualfresk j\u00e4\u00e4w't di \u00fctjdruk hondfestinge an uun't ual Plaatsjiisk h\u00e4\u00e4 det hantvestinge het. Modern spriaken k\u00e4\u00e4n det wurd Manifest (faan latiinsk manus - hun).\n\nWederaplewin \nNei leewent kaam tu det \"ual hoonf\u00e4\u00e4stang\" uun a \"Neo-Paganismus\". Det as en hialer r\u00e4 faan sk\u00f6\u00f6len m\u00e4 minsken, diar det modern leewent an uk at krastendoom ufl\u00f6ne. Jo wel hal wise, dat jo \u00fcs en paar m\u00e4en\u00f6\u00f6der ferb\u00fcnjen san, an haa det hoonf\u00e4\u00e4stang weder aplewe l\u00e4\u00e4t.\n\nUun Nuurdameerikoo an't Ferianagt K\u00f6nangrik san a Neo-Paganisten miast poliitisk lachts, uun Madel- an Uasteuroopa san's miast rochts.\n\nLuke uk diar \n\nKultuur\nReligion"